CELEX: 62011CN0038
Language: el
Date: 2011-01-28 00:00:00
Title: Υπόθεση C-38/11: Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 28 Ιανουαρίου 2011 — Amorim Energia BV κατά Ministério das Finanças e da Administração Pública

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/9
            
         Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 28 Ιανουαρίου 2011 — Amorim Energia BV κατά Ministério das Finanças e da Administração Pública
   (Υπόθεση C-38/11)
   2011/C 130/16
   Γλώσσα διαδικασίας: η πορτογαλική
   
      Αιτούν δικαστήριο
   
   Supremo Tribunal Administrativo
   
      Διάδικοι στην υπόθεση της κύριας δίκης
   
   
      Αναιρεσείουσα: Amorim Energia BV
   
      Αναιρεσίβλητο: Ministério das Finanças e da Administração Pública
   
      Προδικαστικό ερώτημα
   
   Αντιβαίνει προς τα άρθρα 63 και 65 της ΣΛΕΕ (παλαιά άρθρα 56 και 58 της ΣΕΚ) η νομοθεσία κράτους μέλους, όπως η των άρθρων 46, παράγραφος 1, 96, παράγραφοι 2 και 3, 14, παράγραφος 3, και 89 του CIRC, η οποία, στο πλαίσιο της εξαλείψεως της διπλής φορολογήσεως εταιριών επί των διανεμομένων κερδών, έστω και αν συμμορφώνεται προς την οδηγία 90/435/ΕΟΚ (1) του Συμβουλίου, της 23ης Ιουλίου 1990, δεν επιτρέπει στις εταιρίες μετόχους που εδρεύουν σε άλλο κράτος μέλος να επιτύχουν την επιστροφή του παρακρατηθέντος στην πηγή φόρου υπό τις ίδιες περιστάσεις με τις εταιρίες μετόχους που εδρεύουν στην Πορτογαλία, δεδομένου ότι επιβάλλει προς τούτο υψηλότερη ελάχιστη συμμετοχή στο εταιρικό κεφάλαιο και μακρότερο χρόνο διατηρήσεώς της, καθυστερώντας έτσι ή και ματαιώνοντας την εξάλειψη της διπλής φορολογήσεως εταιριών;
   
      (1)  Οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (EE L 225, σ. 6).